Okinavos sala

Okinavos sala (沖縄本島 Okinawa - hontō) – didžiausia Riūkiū salyno sala, kurioje įsikūrusi Okinavos prefektūros sostinė Naha. Salos plotas – 1 201,03 km²

1990 m. Okinavos saloje gyveno 1,22 mln. žmonių, sudėjus učina (vietinius Okinavos salos gyventojus), japonus ir emigrantus (tarp jų – amerikiečių kariuomenės personalas ir jų šeimos).

2021 m. šiaurinė Okinava kartu su Amami Ošima, Tokunošimos, ir Iriomotės salomis buvo UNESCO pripažinta kaip pasaulio paveldo objektas.

Geografija 

Pietinė salos dalis sudaryta iš koralinių rifų, tuo tarpu šiaurinė pusė sudaryta daugiau iš vulkaninių uolienų. Pietuose, kur paplitę lengvai ardomi kalkakmeniai, yra daug olų, kurių labiausiai žinoma – Giokusendas, esantis Nandžio mieste (tiksliau – buvusioje Tamagasuko kaimo, kuris dabar prijungtas prie Nandžio, vietoje).

Salos klimatas – subtropinis.

Istorija 

Nuo seno Okinava buvo svarbiausia Riūkiū karalystės dalis. Kadangi didžioji dalis šiaurinės Okinavos salos neapgyvendinta, pietūs, o ypatingai Naha, yra smarkiai urbanizuota. Saloje išlikę 6 gusuku, učina tvirtovės, kurių dauguma virtę griuvėsiais.

Antrojo pasaulinio karo metu Japonijai pasidavus, JAV šią salą valdė iki 1972 m. birželio 17 d. Iki tada Okinavos saloje buvo pasilikusios JAV ginkluotosios pajėgos ir Kadenos aviacijos bazė, Japonijos vyriausybės pakvietimu kaip dalis Abipusiško bendradarbiavimo ir saugumo tarp JAV ir Japonijos sutarties (Treaty of Mutual Cooperation and Security between the United States and Japan).

Galerija

Šaltiniai

Nuorodos 
 Okinavos HDR fotografija

Riukiu salos
Okinavos prefektūra